**Info fra Fortum Oslo Varme gitt i forkant av årets generalforsamling i Brenna Vel,**

**mandag 14. mars 2022.**

Erik Nyfelt fra Fortum Varme ga en god og omfattende informasjon. Han hadde med seg administrerende direktør Jan Morten Trønnes.

Historikk:

1986 Opprinnelig eide Brenna vel alt av distribusjon. Som et stort borettslag. Det ble gitt -10 %

1990 ble energiloven deregulert. Fjernvarme skal ikke være dyrere enn strøm

1992-93 – Brenna vel kjøper seg fri fra drift og vedlikehold. Alle tidligere avtaler terminert og inngått ny med alle eiendomsbesittere. Da fikk man -5 %, mot H4 tariffen (strøm for privatperson)

2014 – Hafslund fjernvarme endret rabatten fra 5 % til 2 %, som er den vi har i dag.

Oppsigelsestid

Det er to som har sagt opp. Det er ett års oppsigelsestid. Kunden dekker frakoblingskostnad og demontering. At noen «melder seg ut» påvirker ikke andres avtaler.

Teknisk levetid

50 år på sekundærnettet. Det er god forfatning i dag.

Varmeveksleren (villaveksleren) er 25 til 30 år. Mange begynner å skrante nå. Egenandel på ca 6 000 kroner for å få ny varmeveksler. Litt usikker på bindingstid, mulig det er fem års binding og ett års oppsigelse.

Det er mulig å tegne en vedlikeholdsavtale med Jan Tore Berglund i VVS Gruppen.

Sekundærnettet

Fortum Oslo Varme har drift og vedlikeholdsansvaret.

Hva regulerer fjernvarmeprisen?

Energiloven sier den skal være billigere enn strøm. I vårt tilfelle 2 %.

NVE utarbeider ny reguleringsmodell for fjernvarme. Arbeidet har startet og Fortum Oslo Varme vil følge denne. Det kan bli makspris, fastpris. Vi vet ikke.

Månedsfaktura

Nå er det etterskuddsvis månedsfaktura som gjelder, ikke forskudd a-konto.

Strømstøtte

I utgangspunktet var ikke fjernvarmen med i strømstøtteordningen. Det er det nå.

I januar ble den satt til 80 % av strømprisen over 70 øre/kWh eks. mva. opp til 5000 kWh. Dette gjelder til mars 2023. Billigere enn strøm, siden man trekker ut 2 %.

Det er ingen planer om å revidere avtaleverket, f.eks. med tanke på alternative oppvarmingsalternativer.

Morten Hermstad

referent